$Product$ -
Author: $Author: andrew $

QCad Felhasználói kézikönyv
|  |  | # 10 Nézet A nézet menüben található eszközök a rajz kiválasztott területeit mutatják meg az aktuális ablakban. Ezeknek a műveleteknek semmi hatása nincs a már kész, szerkesztett elemekre. Csupán a nagyítás mértékét és a látható részletet (nézet ablakot) változtatják. A nézet funkciók valószínűleg a CAD rendszerek leggyakrabban alkalmazott eszközei. Könnyen elérhetőek a nézet eszköztáron (12 ábra). A sűrűbben használtak billentyűkombinációit érdemes megjegyezni. A rajz automatikus nagyításához (az ablakba történő megjelenítéshez) használja az `na` kombinációt, az ablak mozgatásához a rajzterület felett pedig a `pa` -t. Ha a parancssoron van a fókusz, először nyomja le az ESC gombot. Ábra 12: Nézet eszközök. ## Görgetés A jobb oldalon és a rajzterület alatt két görgetősávot talál. Ezekkel, valamint az egér görgőjével mozgathatja az aktuális nézet ablakot. A görgő fel-le mozgatja a nézetet, azonban a shift gomb nyomva tartásával balra-jobbra módosul a hatása. Háromgombos egérnél a középső gomb használható a nézet változtatására, a rajz megragadásával. ## Újra rajzolás Eszköztár: Menü: Nézet - Újra rajzol Gyorsbillentyű: ur Parancs: friss Újra megszerkeszti a rajzot. Elemek mozgatása, vagy törlése után a rajz hiányosnak, szemcsésnek tűnhet. Ezzel az eszközzel újra generálható a teljes szerkesztés. ## Nagyítás, kicsinyítés Eszköztár: Menü: Nézet - Nagyítás Nézet - Kicsinyítés Gyorsbillentyű: + / -, nt, nk Ez az eszköz a nagyítás mértékét másfélszeresére növeli, vagy csökkenti. Ezt a hatást érhetjük el az egér görgője és a Ctrl gomb együttes használatával is (13 ábra). Ábra 13: A Ctrl gomb és az egér használata gyors nagyításhoz / kicsinyítéshez. ## Automatikus nagyítás Eszköztár: Menü: Nézet - Auto nagyítás Gyorsbillentyű: na Minden látható fólia összes elemét a rajzablakban megjeleníti, automatikusan ehhez igazított nagyítással. ## Ablak nagyítása Eszköztár: Menü: Nézet - Ablak nagyítása Gyorsbillentyű: nb Ez az eszköz gyors segítség egy kijelölt terület nagyításához. Eljárás: Adja meg a nagyítandó terület első sarokpontját. Kattintson a megfelelő pozícióba egérrel (bal gomb), és tartsa lenyomva. Vigye az egeret a második sarok pozíciójába. A második sarokpontnál engedje fel az egér gombját. Megjegyzés: A sarokpontokat egyszerű kattintással is megadhatja, nem kell az egér gombját folyamatosan lenyomva tartani. ## Panoráma Eszköztár: Menü: Nézet - Panoráma Gyorsbillentyű: pa A panoráma nézet az aktuális ablak mozgatását jelenti a rajz felett. A leggyorsabb, ha az egér középső gombját használja úgy, mint ahogyan a papírt is mozgatná: az egér középső gombját nyomva tartva mozgassa a rajzot. Ha az egérnek nincs középső gombja, használja ezt az eszközt helyette.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.