$Product$ -
Author: $Author: andrew $

QCad Felhasználói kézikönyv
|  |  | # 13 Elemek igazítása Ez a fejezet bemutatja az összes lehetséges igazítási módot, amelyek segítségével precízen megadható az elemek és csatlakozó pontjaik koordinátái. A QCad programban a legtöbb szerkesztési művelethez szükséges egy referencia pont, kezdő pont, végpont, középpont, stb. kijelölése is. A rajzon már megszerkesztett elemek pontjainak precíz kiválasztásához és a rács használatához a QCad számos igazítási lehetőséget ajánl fel. A lehetséges eszközök ikonjai automatikusan elérhetőek, amikor a művelet során szükség lehet rájuk (20 ábra). Ábra 20: Az igazítás eszközei. ## Szabadkézi pozícionálás CAD eszköztár: Menü: Igazítás - Szabadkézi Gyorsbillentyű: in (igazítás nélkül) Leírása: Az egér segítségével tetszőleges koordináta kiválasztható. Vegye figyelembe, hogy a szerkesztések során ez szinte soha sem ajánlatos. ## Rácspontokhoz igazítás CAD eszköztár: Menü: Igazítás - Rács Gyorsbillentyű: ih (igazítás hálóhoz) Leírása: A rajzterület előre meghatározott rácspontjaihoz igazít. ## Végpontokhoz igazítás CAD eszköztár: Menü: Igazítás - Végpontok Gyorsbillentyű: iv (igazítás végponthoz) Leírása: A szakaszok, körívek legközelebbi végpontjához, vagy egy ponthoz igazít (21 ábra). Ábra 21: Elérhető végpontok. ## Legközelebbi ponthoz igazítás CAD eszköztár: Menü: Igazítás - Elem pontjai Gyorsbillentyű: it (igazítás tetszőleges részlethez) Leírása: A legközelebbi elem legközelebbi pontjához igazít (22 ábra). Ábra 22: Igazítás az elem tetszőleges pontjához. ## Középponthoz igazítás CAD eszköztár: Menü: Igazítás - Közép Gyorsbillentyű: ik (igazítás középre) Leírása: A legközelebbi körív középpontjához, vagy a legközelebbi szakasz felezőjéhez igazít (23 ábra). Ábra 23: Elérhető középpontok. ## Felezőpontokhoz igazítás CAD eszköztár: Menü: Igazítás - Felező Gyorsbillentyű: if (igazítás felezőponthoz) Leírása: A legközelebbi szakasz vagy ív felezőpontjához, vagy egy ponthoz igazít (24 ábra). Vegye figyelembe, hogy az ívek felezőpontja az íven, középpontja pedig az ívet tartalmazó kör középpontjában van. Ábra 24: Elérhető felezőpontok. ## Végponttól távolabbra pozícionálás CAD eszköztár: Menü: Igazítás - Végétől távolságra Beállítások eszköztár: Leírása: A legközelebbi elem végpontjától adott távolságra levő ponthoz igazít (25 ábra). A távolság értékét a beállítás eszköztáron változtathatja. Ábra 25: Példa a végponttól távolabbra igazításhoz. ## Metszéspontokhoz igazítás CAD eszköztár: Menü: Igazítás - Metszéspont Gyorsbillentyű: im (igazítás metszésponthoz) Leírása: Elemek metszéspontjaihoz igazít (26 ábra). Ábra 26: Az összes látható metszéspont elérhető. ## Rejtett metszésponthoz igazítás CAD eszköztár: Menü: Igazítás - Rejtett metszéspont Leírása: A hagyományos metszésponthoz igazítás csak akkor működik, ha az látható is. A szerkesztés során szükség lehet olyan metszéspontok figyelembe vételére is, amelyek nem részei az egyik elemnek, vagy egyiknek sem. Ez az eszköz megszerkeszti a kijelölt elemek metszéspontját akkor is, ha az az elemeken kívülre esik (27 ábra). Ábra 27: Rejtett metszéspontok. ## Korlátozások A fenti lehetőségeken túl a QCad programban korlátozható az egér mutató mozgása a relatív zérusponthoz képest függőleges, vagy vízszintes irányban. A 28 ábra bemutatja a korlátozások használatát. Az igazítás során kijelölt pont az elem alsó élén azonos X koordinátánál található, mint a kör középpontja. Az egér mutatója a körvonalon áll. Mivel a középponthoz igazítás aktív, normál esetben a kör középpontját jelölné ki. Egy kis rombusz jelöli ezt a pontot (középpont). A vízszintes korlátozás miatt a QCad program a relatív zérushoz képest vízszintes irányban választ pozíciót. Ábra 28: Az igazítás további korlátozása a relatív zérushoz képes (ortogonálisan). ### Korlátozás nélkül CAD eszköztár: Menü: Igazítás - Nincs korlátozás Leírása: Felold minden korlátozást. ### Merőleges korlátozás CAD eszköztár: Menü: Igazítás - Merőleges korlátozás Leírása: A relatív zérushoz képest ortogonális irányokba kers pozíciót. ### Vízszintes korlátozás CAD eszköztár: Menü: Igazítás - Vízszintes korlátozás Leírása: A relatív zérushoz képest vízszintes irányba keres pozíciót. ### Függőleges korlátozás CAD eszköztár: Menü: Igazítás - Függőleges korlátozás Leírása: A relatív zérushoz képest függőleges irányba keres pozíciót. ## Relatív zérus Mint korábban már olvashatta, a QCad rajzokon található egy relatív zérus is. Ez a relatív koordináták és az igazítás korlátozásának referencia pontja. Egy szálkeresztben levő piros kör jelzi. A relatív zérus automatikusan mozog a szerkesztés során. Például egy összetett szakasz szerkesztésekor a relatív zérus mindig az utolsó kijelölt pont. Az összetett ábra következő elemét ehhez képest relatív koordinátákkal is megadhatja. Előfordulhat, hogy ez nem a legjobb megoldás, vagy máshova szeretné áthelyezni a relatív zérust, esetleg rögzítené a pozícióját. Az eszköztáron két funkció pontosan ezeket teszi. ### Relatív zérus mozgatása CAD eszköztár: Menü: Igazítás - Relatív zérus beállítása Leírása: A felhasználó szabadon áthelyezheti a reltív zérust tetszőleges pozícióba. ### Relatív zérus zárolása CAD eszköztár: Menü: Igazítás - Relatív zérus zárolása Leírása: Aktivált állapotában zárolja a relatív zérus pozícióját. Ez azt jelenti, hogy a szerkesztési műveletek során az nem mozdul el. A mozgatás eszközzel még ekkor is áthelyezhető.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.