$Product$ -
Author: $Author: andrew $

QCad Felhasználói kézikönyv
|  |  | ## Matematikai kifejezések A QCad beépített matematikai értelmezővel rendelkezik, neve "fparser". Az értelmezőt Juha Nieminen 'Warp' készítette, a Tampere University of Technology munkatársa Finnországban. Amikor a program egy valós szám megadására vár, az értelmező által ismert függvényekből tetszőleges kifejezést beírhat. Így folyamatosan kéznél van egy hatékony számológép. ### Ismert konstansok
| `pi` | 3.14159265
### Ismert függvények A következő táblázatban az ismert függvények találhatóak. Az legfrisebb listát az 'fparser' leírásában olvashatja.
| `abs(A)` | 'A' abszolút értéke
| `acos(A)` | 'A' arkusz koszinusza. Radiánban adja meg azt a szöget, melynek koszinusza 'A'.
| `acosh(A)` | Ugyan az, mint acos(), de a koszinusz hiperbolikuszra.
| `asin(A)` | 'A' arkusz szinusza. Radiánban adja meg azt a szöget, melynek szinusza 'A'.
| `asinh(A)` | Ugyan az, mint asin(), de a szinusz hiperbolikuszra.
| `atan(A)` | 'A' arkusz tangense. Radiánban megadja azt a szöget, melynek tangense 'A'.
| `atan2(A,B)` | 'A/B' arkusz tangense. A legfőbb különbség az atan() függvényhez képest, hogy 'A' és 'B' előjelétől függően a helyes szöget adja meg pi/2 és -pi/2 között (az atan() csak -pi/2 és pi/2 között adja meg a helyes szöget).
| `atanh(A)` | Ugyan az, mint atan(), de a tangens hiperbolikuszra.
| `ceil(A)` | 'A' kerekítése fölfelé. A legkisebb 'A'-nál nagyobb egész számot adja meg.
| `cos(A)` | 'A' koszinusza. Megadja 'A' szög koszinuszát, ahol a szög radiánban értendő.
| `cosh(A)` | Ugyan az, mint cos(), de a koszinusz hiperbolikuszra.
| `cot(A)` | 'A' kotangense (egyenlő 1/tan(A) -val).
| `csc(A)` | 'A' koszekánsa (egyenlő 1/sin(A) -val).
| `eval(...)` | Ez a kiértékelendő függvény rekurzív hívása. A paraméterek száma kötelezően annyi, amennyi a hívott függvény paramétere. Általában if() függvényekkel megakadályozható a végtelen rekurzió.
| `exp(A)` | 'A' exponenciális értéke. Az 'e' természetes szám 'A'-ik hatványát számítja ki, ahol 'e' értéke a természetes logaritmusból ismert végtelen tizedes tört, kb. 2.71828182846.
| `floor(A)` | 'A' egészrésze. Megadja az 'A'-nál kisebb legnagyobb egész számot. A legközelebbi alsó egész értékre kerekít.
| `if(A,B,C)` | Ha int(A) kifejezés értéke nem 0, a visszaadott érték 'B', ellenkező esetben 'C'. Csak azt a paramétert értékeli ki, amelyiket szükséges, a többit figyelmen kívül hagyja; így biztonságosan használható az eval() paramétereként is.
| `int(A)` | 'A' értékét a legközelebbi egész számhoz kerekíti. A 0.5-öt 1-hez kerekíti.
| `log(A)` | 'A' természetes (e alapú) logaritmusa.
| `log10(A)` | 'A' tizes alapú logaritmusa.
| `max(A,B)` | Ha A>B, az eredménye 'A', ellenkező esetben 'B'.
| `min(A,B)` | Ha A<B, az eredménye 'A', ellenkező esetben 'B'.
| `sec(A)` | 'A' szekánsa (egyenlő 1/cos(A) -val).
| `sin(A)` | 'A' szinusza. Kiszámítja 'A' szög szinuszát, ahol 'A' radiánban adott.
| `sinh(A)` | Ugyan az, mint sin(), de a szinusz hiperbolikuszra.
| `sqrt(A)` | 'A' négyzetgyöke. Azt a számot adja meg, amelyik négyzete 'A'.
| `tan(A)` | 'A' tangense. Kiszámítja 'A' szög tangensét, ahol 'A' szög radiánban adott.
| `tanh(A)` | Ugyan az, mint tan(), de a tangens hiperbolikuszra.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.