$Product$ -
Author: $Author: andrew $

QCad Felhasználói kézikönyv
|  |  | # 9 Alapfokú szerkesztő parancsok ## Visszavonás Eszköztár: Menü: Szerkesztés - Visszavonás Gyorsbillentyű: ne, Ctrl-Z Parancs: vissza Leírása: A visszavonás parancs törli az utolsó elvégzett művelet hatását. A QCad programban több műveletet is visszavonhat, pl. ha épp most hozott létre egy szakaszt és egy kört, kétszer adja ki a parancsot. A visszavonás nem minden műveletere érvényes. A fájl és fólia műveleteket nem lehet visszavonni. ## Mégis Eszköztár: Menü: Szerkesztés - Mégis Gyorsbillentyű: is, Ctrl-Shift-Z Parancs: megis Leírása: A mégis parancs újra elvégzi a legutolsó visszavont műveletet. Ez a visszavonás visszavonása. ## Másolás Eszköztár: Menü: Edit - Copy Gyorsbillentyű: Ctrl-C Leírása: Valószínűleg már ismeri a másolás / beillesztés módszert más programokból. A QCad hasonló eszközöket biztosít rajzok közötti másoláshoz. Az elemeket a QCad belső vágólapján tárolja és külső alkalmazások számára nem hozzáférhető. Más programok vágólapra helyezett grafikáit nem tudja QCad rajzokba illeszteni és a QCad elemeket más rajzprogramokba beszúrni. Eljárás: A másolás eszköz indításával megjelennek a CAD eszköztáron a kijelölés segédei. Használatukkal számos módon kijelölheti a másolandó elemeket. Folyatssa a tovább nyílra kattintva. Jelölje ki a referencia pontot egérrel, vagy gépelje be a koordinátáit a parancssorba. A referncia pont segítségével határozza meg a beszúrás helyét. ## Kivágás Eszköztár: Menü: Szerkesztés - Kivágás Gyorsbillentyű: Ctrl-X Leírása: A kivágás parancs hasonló módon működik, mint a másolás. Az egyetlen különbség, hogy itt törli a kijelölt elemeket eredeti helyükről. ## Beillesztés Eszköztár: Menü: Szerkesztés - Beillesztés Gyorsbillentyű: Ctrl-V Leírása: A beillesztés a vágólapon levő elemeket elhelyezi az aktuális rajzon. Ezzel a parancssal rajzok között is másolhat, mozgathat elemeket. Az elemek beillesztéséhez szükséges fóliákat létrehozza. A létező és azonos nevű fóliákon nem változtat. Ez nem várt eredményt hozhat, ha mindkét rajzban létezik a fólia, de tulajdonságai eltérnek (pl. az egyiken piros, a másikon zöld színnel jelenik meg). A betétek (blokkok referenciái) a blokkal együtt kerülnek a vágólapról a rajzra. A létező blokkokat nem módosítja. Ez teljesen váratlan helyzetet idézhet elő. Biztosítsa, hogy az eltérő blokkok soha se kapjanak azonos neveket a műveletben érintett rajzokon.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.